CELEX: 32013R1232
Language: lt
Date: 2013-11-28 00:00:00
Title: 2013 m. lapkričio 28 d. Komisijos įgyvendinimo reglamentas (ES) Nr. 1232/2013 dėl tam tikrų prekių klasifikavimo Kombinuotojoje nomenklatūroje

3.12.2013   
            
            
               LT
            
            
               Europos Sąjungos oficialusis leidinys
            
            
               L 322/15
            
         KOMISIJOS ĮGYVENDINIMO REGLAMENTAS (ES) Nr. 1232/2013
   2013 m. lapkričio 28 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia privalomąja tarifine informacija, suteikta apie šiame reglamente nurodytas prekes, jos turėtojas galėtų remtis tam tikrą laikotarpį, kaip nustatyta 1992 m. spalio 12 d. Tarybos reglamento (EEB) Nr. 2913/92 (2) 12 straipsnio 6 dalyje. Šis laikotarpis turėtų būti trys mėnesiai;
            
         
               (5)
            
            
               šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, kaip nustatyta 1992 m. spalio 12 d. Tarybos reglamento (EEB) Nr. 2913/92 12 straipsnio 6 dalyje, dar galima remtis tris mėnesius po šio reglamento įsigaliojimo.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 28 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Nealkoholinis gėrimas, tinkamas tiesiogiai vartoti, kurio sudėtyje yra (masės %):
                  
                              persikų tyrės
                           
                           
                              31
                           
                        
                              morkų sulčių koncentrato
                           
                           
                              28
                           
                        
                              obuolių sulčių koncentrato
                           
                           
                              12
                           
                        
                              kriaušių tyrės
                           
                           
                              7
                           
                        
                              ananasų sulčių koncentrato
                           
                           
                              7
                           
                        
                              vynuogių sulčių koncentrato
                           
                           
                              4
                           
                        
                              kriaušių sulčių koncentrato
                           
                           
                              3
                           
                        ir apelsinų minkštimo, malpigijos tyrės koncentrato, obuolių ląstelienos ir citrinų sulčių koncentrato.
                  Šio produkto sudedamosios dalys yra pasterizuotos, jis supilstytas į mažas (100 ml) mažmeninei prekybai skirtas talpyklas.
               
               
                  2202 90 10
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 22 skirsnio 3 pastaba ir KN kodus 2202, 2202 90 ir 2202 90 10 atitinkančiais prekių aprašymais.
                  Kadangi produktas gaunamas maišant kelis vaisių sulčių koncentratus ir daržovių sulčių koncentratą bei pridedant vaisių tyrių, jis praranda vaisių sulčių, priskiriamų 2009 pozicijai, pirmines savybes (taip pat žr. Suderintos sistemos paaiškinimų 2009 pozicijos paaiškinimus).
                  Produktas pateikiamas kaip nealkoholinis gėrimas, kurio sudėtyje yra vaisių sulčių koncentratų, daržovių sulčių koncentrato ir vaisių tyrių.
                  Todėl produktas klasifikuotinas priskiriant KN kodą 2202 90 10.